
Негізгі ережелер
«Басқарушылық есепке алу» курсы бойынша біліктілік емтиханының бағдарламасында коммерциялық компанияның бизнес-моделінің жекелеген элементтеріне және олардың жиынтығына әсер ету арқылы компанияның шығындарын, кірістерін, ақша ағындарын және табыстылығын басқару құралдарын қолданудың тұрақты дағдыларын қалыптастыру үшін қажетті білім саласы мен дағдылар сипаттамасы қамтылған. Жекелеген элементтер ретінде өнімдер, клиенттер, аймақтар, бөлімдер, өнімді сату нүктелері және бизнестің басқа да сегменттері немесе бизнес-бірліктері, сондай-ақ оларға қатысты қаржылық және қаржылық емес ақпарат ағындары шығып отыруы мүмкін.
Біліктілік емтиханының мақсаты
«Басқарушылық есепке алу» курсы бойынша біліктілік емтиханының мақсаты емтихан тапсырушының стратегиялық және операциялық басқарушылық есепке алу саласындағы нақты білім деңгейі мен дағдыларын анықтау болып табылады. Сондай-ақ басқарушылық есепке алумен байланысты математикалық, эконометрикалық, статистикалық құралдарды және шешім қабылдау үшін қажетті қаржылық және басқарушылық ақпаратты мүдделі пайдаланушыларға барынша ыңғайлы түрде ұсыну бойынша тұрақты практикалық дағдыларды қалыптастыруға қажет экономикалық-басқарушылық философиялық және тұжырымдамалық бағыттарды меңгеру деңгейі тексеріледі. Сонымен қатар, осы ақпарат негізінде дұрыс, кәсіби және ақылға салынған ұсыныстар беру дағдылары бағаланады.

Емтиханды құрастыру және кейіннен тапсыру барысында тапсырмалар мен жауаптар емтихан тапсырушының аудиторлық қызмет көрсету нарығындағы жұмысына, сондай-ақ коммерциялық, өндірістік немесе сервистік ұйымдардағы қаржылық лауазымдардағы болашақ кәсіби жетістіктеріне бағытталуы тиіс. 
Басқа курстар мен білім салаларымен байланысы.

Курсқа дейінгі білімдер мен дағдылар. Курс материалын сәтті меңгеру және кейіннен біліктілік емтиханын тапсыру үшін алдын ала келесі білім салаларын меңгеру қажет, олардың кейбіреулері басқа біліктілік емтихандарының пәндері болып табылады:

· Қаржылық есепке алу. Бухгалтерлік жазбаларды, тұжырымдамалық есеп моделі мен қаржылық есептіліктің жұмыс істеу қағидаттарын білу шығындарды басқарудың негізі болып табылады, ал мұндай басқарудың тиімділігі қаржылық есепте көрсетіледі. Басқарушылық есепке алу бойынша емтихан тапсырушы тұлға өзінің басқарушылық есепке алу саласындағы әрекеттерінің қаржылық есепке алу мен есептілікке әсерін түсінуі тиіс.
· Басқарушылық есепке алу – алғашқы деңгей. Басқарушылық есепке алуды тапсырушы тұлғалар алдымен алғашқы басқарушылық есепке алу деңгейінен өтуі тиіс, себебі ол соның тұжырымдамаларына негізделген.
· Салықтар. Салықтар компаниядағы басқарушылық есепке алу тұрғысынан оның шығындары болып табылады, сондықтан алдымен салық салу жүйесінің құрылу қағидаттарын біліп алмайынша шығындарды басқаруды оқып-үйрену толыққанды болмайды.

· Құқық. Осы бизнес ортада бизнесті ұйымдастырудың құқықтық аспектілері шығындарды басқарудағы шектеулер мен мүмкіндіктерді айқындайды. Сондықтан осы курсты басқарушылық есеппен бірге алдын ала немесе қатар оқып-үйрену ұсынылады 
Емтиханды сәтті тапсыру үшін үміткер сонымен қатар бастапқы математикалық дағдыларды, ақпаратты кесте түрінде және графикалық түрде ұсыну қабілетін меңгеруі тиіс. Емтиханға енгізілген, кейінгі бюджеттеудің негізі болып табылатын бизнесті болжау тұжырымдамалары, сондай-ақ белгісіздік жағдайларындағы жоспарлау мен бюджеттеу алдымен ықтималдықтар теориясының, математикалық және бизнес статистиканың, эконометрикалық талдаудың негізгі тұжырымдамаларын білуді талап етеді. Ресурстардың шектеулілігі жағдайында шығындарды басқару және емтиханға енгізілген Шектеулер теориясының (ТОС) қағидаттарын тәжірибеде қолдану операцияларды зерттеу, математикалық үлгілеу және оңтайландыру әдістері саласындағы базалық білімді қажет етеді. Бизнес сегменттерінің шығындары мен табыстылығын басқару үшін олардың іскерлік белсенділіктегі, сондай-ақ ұйымның сыртқы және ішкі ортасындағы өзгерістер жағдайындағы беталысын түсіну қажет, ол үшін микроэкономика мен ойындар теориясының негізгі тұжырымдамаларын білген дұрыс. Валюта бағамдарының өзгеруі кәсіпорын шығындары мен кірістерінің қалыптасуына әсер етеді, демек шығындарды тиімді басқару үшін макроэкономиканың негізгі тұжырымдамаларымен таныс болу қажет.

Кандидаттардан талап етілетін білім деңгейін нақтырақ көрсету мақсатында емтихан мазмұнына енгізілген негізгі тақырыптарды қамту деңгейлерінің әртүрлі санаттары анықталып, белгіленді. Бұдан әрі табысты кандидат меңгеруі тиіс және емтихандар барысында тексерілетін танымдық дағдылардың анықтамасы беріледі. 

Білу: бұрын оқып-үйренген материалды, мысалы, нақты фактілерді, критерийлерді, әдістерді, қағидаттар мен рәсімдерді есте сақтау қабілеті (яғни анықтау, анықтама беру, тізіп шығу қабілеті). 

Түсіну: материалдың мағынасын қабылдау және түсіндіру қабілеті (яғни жіктеу, түсіндіру, айырмашылығын анықтау қабілеті).
Қолдану: оқып-үйренген материалды жаңа нақты жағдайларда қолдану қабілеті (яғни көрсету, болжау, шешім қабылдау, өзгерістер енгізу, өзара байланыстарды анықтау қабілеті). 

Талдау: материалды оның құрылымын түсіну үшін құрамдас бөліктерге бөлу қабілеті; себеп-салдарлық байланыстарды анықтау, әртүрлі беталыс түрлерін ажырату және пайымдауды негіздеу үшін маңызды компоненттерді айқындау қабілеті (яғни ажырату, бағалау, реттеу қабілеті). 

Синтездеу: Жекелеген бөліктерді біртұтас жүйеге немесе ұсынылатын операциялар жиынтығына біріктіру қабілеті; идеялар арасындағы байланысты анықтау және гипотеза құру қабілеті (яғни біріктіру, тұжырымдау, түзету қабілеті). 

Бағалау: материалдың реттілігіне, логикалық дұрыстығына және стандарттармен салыстыруға сүйене отырып, оның белгілі бір мақсат үшін маңыздылығын бағалау қабілеті; әрекет ету тәсілін таңдауға байланысты пайымдауларды бағалау қабілеті (яғни сыни талдау жасау, негіздеу, қорытынды шығару алу). 

Қамтудың алты деңгейін келесі тәсілмен анықтауға болады:

A деңгейі. Қажет етілетін біліктілік деңгейі «Білу». 

B деңгейі. Қажет етілетін біліктілік деңгейі «Білу» және «Түсіну». 

C деңгейі. Қажет етілетін біліктілік деңгейі «Білу», «Түсіну» және «Қолдану». 

D деңгейі. Қажет етілетін біліктілік деңгейі «Білу», «Түсіну», «Қолдану» және «Талдау». 

E деңгейі. Қажет етілетін біліктілік деңгейі «Білу», «Түсіну», «Қолдану», «Талдау» және «Синтездеу».

F деңгейі. Қажет етілетін біліктілік деңгейі «Білу», «Түсіну», «Қолдану», «Талдау», «Синтездеу» және «Бағалау».  

Емтихан модулін орындауға үш сағат беріледі. Жұмысты орындау барысында кандидаттарға тапсырмаларды мұқият оқып, жауаптарды дайындауға қажетті уақытты жоспарлау ұсынылады. Емтихан модулінің мазмұны есептеу элементтерін де, сондай-ақ пайымдау элементтерін де қамтиды.

Емтихан модуліндегі барлық сұрақтардың орындалуы шарт болып табылады. Емтихан модулінде 100 ұпайлық жүйе бойынша бағаланатын тапсырмалар қамтылған. Емтиханды тапсыру үшін өту ұпайы 75 ұпайды құрайды.

	Басқарушылық есепке алудың математикалық және статистикалық аспаптары

	Ықтималдық теориясының тұжырымдамалары 

	1. СТРАТЕГИЯЛЫҚ БАСҚАРУШЫЛЫҚ ЕСЕПКЕ АЛУ (СТРАТЕГИЯЛЫҚ БАСҚАРУШЫЛЫҚ ЕСЕПКЕ АЛУДЫҢ АСПАПТАРЫ) ЖӘНЕ ОНЫҢ СТРАТЕГИЯЛЫҚ ЖОСПАРЛАУДАҒЫ РӨЛІ

	1.1  Стратегиялық басқарушылық есепке алу және оның стратегиялық жоспарлаудағы рөлі

	1.2  Стратегиялық талдау аспаптары 

	1.2.1 Компанияның сыртқы ортасын талдау (PESTLE)

	1.2.2 Мүмкіндіктерді, күшті және әлсіз жақтарын, сондай-ақ қауіптерді талдау (SWOT)

	1.2.3 М.Портер бойынша саладағы қозғағыш күштердің 5 түрін талдау

	1.2.4 Бостон Консалтингілік Тобының (BCG) матрицасы негізінде компанияның портфелін талдау

	1.2.5 Құндылықтар тізбегін талдау (value added chain)

Құндылықтар тізбегін талдаудың мәні және оны қолдану;

Құндылықтар тізбегін құрастыру, талдау және бағалау.

	1.2.6 Өнімдердің өмірлік циклын талдау
Өнімдердің өмірлік циклының сатылары
Белгілі бір сатының басталу белгілері 
Ауқым әсері және оның өнімнің өмірлік циклінің әртүрлі кезеңдеріндегі көрінісі

	1.2.7 Қаржылық тәуекелдерді талдау
Қаржылық тәуекелдердің түрлері
Қаржылық тәуекелдер мен стратегиялық баламалардың салыстыру матрицасы

	1.3 Стратегиялық жоспарлау элементтері

	1.3.1 Миссиясы, мақсаты мен міндеттері   

	1.3.2 Стратегиялық жоспарлаудың көп деңгейлі процесі

	1.3.3 Аналитикалық ақпаратқа қойылатын талаптар   

	1.3.4 Стратегиялық жоспарлау процесі

	1.3.5 Бәсекелес стратегиялар (М.Портерге сәйкес)

Шығындар бойынша көшбасшылық стратегиясы

Дифференциация стратегиясы
Мамандану / фокустану стратегиясы 

Әртараптандыру стратегиясы

	1.3.6 Интерактивті және итеративті процесс  

	1.4 Стратегияны жүзеге асыруға арналған аспаптар

	1.4.1 "дәл уақытында" (just in time) тұжырымдамасы
Соңғы операция бойынша калькуляциялау әдісін пайдалана отырып, шығындарды есепке алу
«дәл уақытында» жүйесінің мәні және оны қолдану.

	1.4.2 Сапаны жаппай басқару тұжырымдамасы (TQM)

Сапаға қатысты шығындар;
Сапаны кешенді басқарудың мәні;

Сапаға қатысты шығындарды санаты бойынша қалай жіктеу керек;

Сапаға қатысты шығындарды талдаудың негізгі әдістемелері;

Сапаға қатысты шығындардың нәтижелерін талдау және бағалау.

	1.4.3 Оқудың қисықсызықтары/тәжірибенің қисықсызықтары
Оқудың қисықсызы әсерінің мәні;

Оқудың қисықсызы әсерін қалай қолданып, оқудың қисықсызы формуласын қолданумен алынған нәтижелерді қалай талдап және бағалау керек;
Оқудың қисықсызы әсерін қолдануға болатын жағдайлар.

	1.4.4 Шектеулер теориясы (ТОС) және өткізу қабілетін есепке алу 

Шектеулер теориясының тұжырымдамасы (TOC) және оның мәні
E.Гольдрат бойынша ТОС-тағы мәселелерді шешудің бес қадамдық реттілігі 

Өткізу қабілеті (throughput)

Шектеу теориясы мен өткізу қабілетін есепке алуда қолданылатын негізгі көрсеткіштер 


	1.5 Стратегияның орындалуын бақылау аспаптары 

	1.5.1 Компанияның мақсаттары
Компанияның мақсаттары
Қаржылық және қаржылық емес мақсаттары
Компанияның мақсаттарын ажырату 

SMART жүйесі мен B-HAG жүйесі мақсат қою қағидаттары

	1.5.2 KPI тиімділік индикаторларының жүйесін құру 

Тиімділік индикаторларының жүйесін әзірлеу 

Жүйедегі көрсеткіштердің ықтимал топтары 
Интегралды көрсеткіштерді шығару қағидаттары
Үлгілермен салыстыру / бақылау көрсеткіштерін белгілеу (бенчмаркинг):

- Үлгілермен салыстыру / бақылау көрсеткіштерін белгілеу тәсілінің мәні және оны қолдану.

	1.5.3 Нортон мен Каплан бойынша стратегиялық карталар
Стратегиялық карталардың элементтері
Нәтижелілік көрсеткіштері және ұтымдылық көрсеткіштері
Стратегиялық бастамалар және олардың көрсеткіштерге тигізетін әсері

	1.5.4 Теңгерімделген индикаторлар жүйесі / Теңгерімделген есепке алу тізімдемесі (BSC)

Теңгерімделген индикаторлар жүйесінің мәні;

Теңгерімделген индикаторлар жүйесінің артықшылықтары мен шектеулері;

Теңгерімделген индикаторлар жүйесін компанияның стратегиясын ескере отырып қалай құру керек;

Теңгерімделген индикаторлар жүйесі бойынша нәтижелерді қалай өлшеп және бағалау керек.

	1.5.5 Пайданы стратегиялық талдау
Операциялық пайда мөлшеріне және стратегияны іске асырудың табыстылығына әсер ететін негізгі факторлар;

Факторлардың (өсу компоненті, баға өзгерісі компоненті, тиімділік компоненті) әсерін анықтау және олардың операциялық пайдаға және стратегияны іске асырудың табыстылығына әсер ету нәтижелерін бағалау 

	2 БАСҚАРУШЫЛЫҚ ЕСЕПКЕ АЛУ (БАСҚАРУШЫЛЫҚ ЕСЕПКЕ АЛУДЫҢ ҚАРЖЫЛЫҚ АСПАПТАРЫ)

	2.1 Баға құрылымы

	2.1.1 Баға құрылымының үлгілері
Шығындарға негізделген баға құрылымы (cost based pricing)

Нарықтық баға құрылымы және оның негізінде шығындарды басқару (price based costing)

	2.1.2 Трансферттік баға құрылымы
Трансферттік баға құрылымы ұғымы
Трансферттік баға ұғымы
Трансферттік баға құрылымының негізгі мақсаттары
Трансферттік баға құрылымының әдістері және олардың сипаттамалары
Трансферттік баға құрылымы әдістерін қолдану
Бөлімшелер мен тұтастай компанияның трансферттік баға құрылымы жүйесіндегі нәтижелерін талдау және бағалау 
Трансферттік баға құрылымының бөлімшелер қызметінің нәтижелеріне әсер етуі 
Халықаралық трансферттік баға құрылымы және оның ерекшеліктері
Бөлімшелер мен тұтастай компанияның халықаралық трансферттік баға құрылымы жүйесіндегі нәтижелерін талдау және бағалау

	2.2 Шығындарды бағалау

	2.2.1 «кайдзен» (kaizen-costing) тұжырымдамасы
«Кайдзен» жүйесі бойынша шығындар калькуляциясының мәні және оны қолдану.

	2.2.2 Нысаналы шығындардың калькуляциясы (direct costing)

Нысаналы шығындар калькуляциясының мәні;

Нысаналы калькуляцияны қолдану арқылы алынған шығындар мен пайданы қалай есептеп, талдау және бағалау керек.

	2.2.3 Өзіндік құнның функционалды калькуляциясы (ABC-costing)

Өзіндік құнның функционалды калькуляциясының мәні және оның өзіндік құнның дәстүрлі калькуляциясынан айырмашылығы;

Өзіндік құнның функционалды калькуляциясы бойынша шығындар мен пайданы қалай есептеп, талдап және бағалау керек.

	2.3 Операциялық цикл барысында шығындарды басқару

	2.3.1 Дебиторлық берешек пен төлем саясатын басқару кезіндегі басқарушылық есепке алу 

Дебиторлық берешекті төлем саясатын басқару арқылы басқарудың мәні 
Өнімнің ақысын төлеудің оңтайлы шарттарын қалай есептеп және оларды жеңілдіктермен қалай байланыстыруға болады 
Ертерек төлем жасағаны үшін берілетін ақшалай жеңілдіктің тиімді мөлшерлемесі қалай есептеледі 
Төлем саясатының маржаға әсерін ескере отырып, оның түрлі нұсқаларын қалай әзірлеп және ұсыну керек 

	2.3.2 Қорларды басқару барысындағы басқарушылық есепке алу 

Тапсырыстың экономикалық тұрғыдан негізделген мөлшерін анықтау 

	- Қорларға жататын релеванттік шығындарды білу;

	- Тапсырыстың экономикалық тұрғыдан негізделген мөлшерін анықтап отыру;

	- Жеңілдіктер ұсынылған жағдайда тапсырыстың ең тиімді көлемін анықта;

	- Тапсырыстың оңтайлы мөлшерін анықтау моделін қолданудың негізгі болжамдары мен шектеулері;

	Тапсырысты орналастыру уақытын және өндірістік циклдің ұзақтығын анықтау;

	Белгісіздік жағдайында сақтандыру қорының мөлшерін анықтау

	2.4 Бюджеттер және бюджеттеу / смета әзірлеу

	2.4.1 Бюджеттік жүйелердің (сметалардың) түрлері
Сметалық жүйелердің негізгі түрлерінің мәні
Есептеу әдісі бойынша жасалған бюджеттер / кірістер мен шығыстар бюджеті (КШБ)
Кассалық бюджет / Ақша қаражатының қозғалысы бюджеті (АҚҚБ)
Қаржылық нәтижелер туралы болжамды есеп (proforma P&L)

Болжамдық баланс

	2.4.2 Бюджеттерді құрастыру технологиясы

	Бюджеттерді құрастырудың реттілігі (тәртібі)

	"Тар орынның" ("тар мойынның") бюджеттерді құрастыру тәртібіне әсері 

	Негізгі (мастер) бюджетті құрастыру 

	Болжамды қаржылық есептілікті құрастыру

	2.4.3 Бюджеттерді құрастыру үшін сатылымдарды болжау

	Сатылымдарды болжау қағидаттары

	Сатылымдарды болжау әдістері

	- Регрессиялық талдау негізіндегі трендтік модельдер

	- Сараптамалық бағалауларға негізделген әдістер (Дельфи әдісі)

	- Сату шұңғылшасы / сату құйғышы (sales pipeline) және оның негізінде болжау

	- Сырғымалы орташа және экспоненциалды тегістеу

	- Маусымдылық және оның бюджеттеу үшін анықталуы

	2.4.4 Ұйымның процестік моделі негізінде құрылған бюджет

	Қосымша құнды құру тізбегі шеңберіндегі желілік бөлімшелердің бюджеттері 

	- Сатылымдар бюджеті

	- Дайын өнімнің қоймадағы қорларының бюджеті

	- Өндіріс бюджеті

	- Тікелей материалдар бюджеті

	- Тікелей еңбек бюджеті

	- Үстеме өндіріс шығындарының бюджеті

	- Шикізат пен материалдар қорын саты палу бюджеті 

	Функционалды бөлімшелердің / сервистік департаменттердің бюджеттері

	- Үстеме өндірістік емес шығындарының бюджеті

	- Маркетинг пен жарнамаға, аудитке, оқуға және т.б. қатысты шығындардың бюджеті

	- Бөлімдердің: маркетинг, қаржы, HR және т.б. бюджеті

	2.4.5 Қызмет түрлеріне / өзіндік құнның функциональной калькуляциясына (ABC) негізделген бюджет (смета)

	Шығындардың және қызмет түрлері негізінде құрастырылған бюджеттің мәні;

	Өзіндік құнның функционалды калькуляциясына негізделген бюджет қалай құрастырылады. 

	2.4.6 Өмірлік цикл сатыларына негізделген бюджет 

	Шығындардың және өмірлік цикл сатыларының негізінде құрастырылған бюджеттің мәні;

	Өмірлік цикл сатыларына негізделген бюджет қалай құрастырылады.

	2.4.7 Нөлге негізделген бюджет / нөлдік базаға ие смета (zero level budget)

	Нөлдік базаға негізделген бюджет қалай құрастырылады.

	Шығындардың және нөлдік база негізінде құрастырылған сметаның мәні;

	2.4.8 Икемді бюджеттеу (flexible budgeting)

	2.5 Бақылау және контроллинг

	2.5.1 Контроллинг тұжырымдамасы

	Контроллингтің мәні

	А.Дойле бойынша контроллингтің фунциясы

	Корпорацияның қаржылық бақылаушысының функциялары

	Контроллингтің компанияның ұйымдық құрылымына тигізетін әсері

	2.5.2 Бюджеттен ауытқуларды бақылау

	Тізбекті алмастыру әдісі негізінде ауытқуларды талдау тұжырымдамасы (chain substitution method)

	Өткізу бойынша ауытқулар

	- Ассортименті бойынша ауытқулар 

	- Саны бойынша ауытқулар 

	- Бағасының өзгеруіне байланысты ауытқулар 

	- Сатылатын өнімдердің көлемі бойынша ауытқулар.

	Нарықтың үлесі мен мөлшері бойынша ауытқу

	- Нарықтың мөлшері бойынша ауытқулар

	- Нарықтық үлесі бойынша ауытқулар  

	- Жиынтық ауытқу

	Өндіріс көлемінің тиімділігі мен қуаттылығы бойынша ауытқу 

	- Өндіріс көлемінің тиімділігі бойынша ауытқу 

	- Өндіріс көлемінің қуаттылығы бойынша ауытқу

	Негізгі материалдардың ассортименті мен өнімдердің шығысы бойынша ауытқулар 

	- Ассортименті бойынша ауытқу

	- Өнімдердің шығысы бойынша ауытқу

	- Жиынтық ауытқу

	Тікелей материалдарды қолдану бойынша ауытқу

	- Бағасының өзгеруі есебінен ауытқу

	- Пайдаланудың тиімділігі есебінен ауытқу

	- Жиынтық ауытқу

	Тікелей еңбекті пайдалану бойынша ауытқулар 

	- Жұмыстар мен жұмысшының тарифының сәйкес келмеуі есебінен ауытқу 

	- Жұмыстың тиімділігі есебінен ауытқу

	- Жиынтық ауытқу

	Үстеме өндірістік шығындары пайдалану бойынша ауытқулар 

	- Үстеме шығындарды үлестірудің жоспарлы және нақты нормасының сәйкес келмеуінен болған ауытқу 

	- Іскерлік белсенділіктің өзгеруіне болған ауытқу 

	- Жиынтық ауытқу

	Бюджетті орындау туралы есептерді қалыптастыру 

	- Статикалық бюджетті орындау туралы есеп және оның кемшіліктері

	- Икемді бюджетті орындау туралы есеп

	2.6 Басқарушылық есепке алу және орталықсыздандыру

	2.6.1 Функционалды және орталықсыздандырылған ұйымдық құрылымдар 

	Функционалды және орталықсыздандырылған ұйымдық құрылымдардың сипаттамалары

	Орталықсыздандырылған құрылымдардың артықшылықтары

	Орталықсыздандырылған құрылымдардың кемшіліктері

	Орталықсыздандырудың сәтті болуы үшін қажетті жағдайлар 

	2.6.2 Жауапкершілік орталықтары

	Жауапкершілік орталықтарының түрлері мен олардың сипаттамалары 

	Шығын орталықтары 

	Пайда орталықтары

	Бизнес сегментінің ұғымы / бизнес-бағытының ұғымы

	Инвестиция орталықтары

	2.6.3 Бөлімшелер қызметінің қаржылық көрсеткіштері 

	Орталықсыздандырылған бөлімшелердің маржиналдық пайдасы (табысы): анықтаудың ерекшеліктері

	- Үстеме шығындарды бөлу (аллокациялау) әдісінің орталықсыздандырылған бөлімшелердің нәтижелілігіне әсері 

	- Тұрақты шығындарды орталықсыздандыру жағдайында басқару: жалпы тұрақты шығындар (common fixed costs) және бөлінетін / қадағаланатын тұрақты шығындар (traceable fixed costs) ұғымы

	- Бизнес сегменттерін каскадтау: бизнес сегментін қосалқы сегменттерге бөлу

	- Бизнес сегментінің маржиналдық пайдасы / табыстылығы негізіндегі оның нәтижелілігі туралы есеп

	Инвестицияларға түсімдер инвестициялардың табыстылығы (ROI) көрсеткішінің артықшылықтары мен кемшіліктері

	Дюпон теңдеуі (DuPont Equation) бойынща инвестициялардың тиімділігі формуласының құраушылары.

	Инвестициялардың табыстылығы (ROI) / инвестицияларға түсімдер / инвестициялардың тиімділігі

	Қалдық табыс / тиісті шамадан асатын Қалдық пайда (RI) 

	- “қалдық табыс” көрсеткіші қалай есептеледі;

	- қалдық табыс көрсеткішінің артықшылықтары мен кемшіліктері;

	- Қалдық табыс көрсеткішін қолдана отырып компаниялардың (бөлімшелердің) қызмет нәтижелерін қалай талдап және бағалау керек.

	Экономикалық қосылған құн (EVA)

	- Экономикалық қосылған құн көрсеткіші қалай есептеледі;

	- Экономикалық қосылған құн көрсеткішінің артықшылықтары мен кемшіліктері;

	- Экономикалық қосылған құн көрсеткішін қолдана отырып компаниялардың (бөлімшелердің) қызмет нәтижелерін қалай талдап және бағалау керек.

	2.7 Талдау: «шығындар-өнім көлемі-пайда» (CVP)

	2.7.1 «Шығындар-өнім көлемі-пайда» талдауына шолу

	Іскерлік белсенділік тұжырымдамасы және CVP моделінің болжамдары 

	Шығындарды тұрақты және айнымалы шығындарға бөлу, іскерлік белсенділік деңгейі өзгерген кездегі жалпы тұрақты әрі айнымалы шығындардың күй-өзгерісі 

	2.7.2 Бір өнім түрі бойынша залалсыздықты талдау 

	Маржиналды пайданың/ маржиналды табыстың көрсеткіші (СМ - contribution margin)

	Жалпы және меншікті маржиналды пайда

	Маржиналды табыстылық/ маржиналды тиімділік (СМR - contribution margin rate)

	2.7.3 Бірнеше өнім түрі бойынша залалсыздықты талдау

	Салық салынғанға дейінгі және салық салынғаннан кейінгі залалсыздық нүктесін және нысаналы пайданы анықтау;

	Қауіпсіздік маржасын пайызбен, өнім бірліктерімен және ақшалай мәнде анықтау;

	Құрылымдық өзгерістер мен жекелеген айнымалылардың операциялық пайдаға әсерін талдау және бағалау 

	«Шығындар-өнім көлемі-пайда» моделінің бір немесе бірнеше параметрлері өзгерген жағдайдағы маржиналды табысты сақтап қалу жағдайларын есептеу

	2.7.4 Операциялық және қаржылай тетіктер

	Операциялық тетік шамасын және оның операциялық пайдаға әсерін анықтау;

	Қаржылай тетік, оны анықтау және салық салуға дейінгі пайдаға тигізетін әсері 

	Жиынтық тетіктің шамасын анықтау 

	2.7.5 «Шығындар-өнім көлемі-пайда» моделін белгісіздік жағдайларында талдау 

	Белгісіздік жағдайларында қолданылатын шешім қабылдау моделінің негізгі қадамдары (элементтері);

	Шешім қабылдау моделінде күтілетін мәндерді, орташа квадраттық ауытқуларды және вариация коэффициенттерін анықтау;

	Модельде ықтималдықтарды анықтау үшін қалыпты үлестірімді пайдалану 

	2.8 Басқарушылық есепке алу жүйесінде шешім қабылдау

	2.8.1 Шешім қабылдауға арналған релеванттық талдау

	Шешім ұғымы

	Шешім қабылдау барысындағы психологиялық тұзақтар

	Релеванттық және релеванттық емес шығындар мен табыстар

	- Қайтарылмайтын (батып кеткен) шығындар ұғымы 

	- Балама нұсқалар бір-бірінен ерекшеленбейтін шығындар / сараланбаған шығындар

	- Балама нұсқалар бір-бірінен ерекшеленбейтін шығындар / сараланбаған / инкрементальді шығындар

	- Баламалы шығындар (opportunity costs) және олардың шешім қабылдауға әсер етуі

	- Үшінші тараптардың шығындары мен табыстары және олардың шешім қабылдауға әсер етуі

	2.8.2 Релевантты талдаудағы үлгілік шешімдер

	Жабдықты айырбастау туралы шешім (old vs. new decision)

	Бизнес сегментінен шығу немесе өнімнен бас тарту туралы шешім (keep vs. drop decision)

	Жаңа өнім шығару немесе жаңа нарықтарға шығу туралы шешім (go vs. no-go decision)

	Өз бетінше өндіру немесе сырттан сатып алу туралы шешім / аутсорсинге (make vs. bay decision)

	Арнайы тапсырыс / арнайы баға туралы шешім (special order decision)

	«Тар орын» / «бөтелке мойны» болып табылатын шектеулі ресурсты оңтайлы пайдалану туралы шешім (bottle neck decision)

	Бірлескен өнімдерді сату немесе одан әрі өңдеу туралы шешім

	3 БАСҚАРУШЫЛЫҚ ЕСЕПКЕ АЛУДЫҢ МАТЕМАТИКАЛЫҚ ЖӘНЕ СТАТИСТИКАЛЫҚ АСПАПТАРЫ

	3.1 Ықтималдықтар теориясының тұжырымдамалары

	3.1.1 Экономика мен басқарушылық есептегі кездейсоқ оқиғалардың түрлері 

	3.1.2 Ықтималдық ұғымы, оның анықтамасы, комбинаторика формулалары

	3.1.3 Салыстырмалы жиілік

	3.1.4 Бірлеспеген оқиғалардың ықтималдықтарын бір-бірімен қосу 

	3.1.5 Оқиғалардың толық тобы және қарма-қарсы оқиғалар 

	3.1.6 Оқиғалардың көбейтіндісі және шартты ықтималдық

	3.1.7 Тәуелді және тәуелсіз оқиғалардың ықтималдықтарын көбейту және қосу

	3.1.8 Толық ықтималдық және оны бәсекелестік талдауда қолдану

	3.1.9 Белгісіздік жағдайында жоспарлау және шешім қабылдау үшін ықтималдықтар теориясын пайдалану

	3.2 Статистикалық тұжырымдамалар

	3.2.1 Негізгі статистикалық ұғымдарға шолу: варианта мен жиілік

	3.2.2 Орташа арифметикалық және математикалық болжам ұғымы

	3.2.3 Орташа квадраттық ауытқу, дисперсия, ковариация, жұптық корреляция, дисперсиялық талдау және дисперсияларды қосу ережесі

	3.2.4 Үлестіру заңдары: біркелкі үлестірім, қалыпты үлестірім, қалыпты үлестірімнің интегралдық ықтималдығы 

	3.2.5 Уақыттық қатарлар және олардың компоненттері, уақыттық қатарларды талдау

	3.2.6 Құбылмалы орташа және экспоненциалды тегістеу

	3.2.7 Жай сызықтық регрессия: Ең кіші квадраттар әдісі және анықтығын тексеру тестілері 

	Ең кіші квадраттар әдісінің мәні

	Ең кіші квадраттар әдісін шығындарды бағалау, табыстарды талдау және сатылымдарды болжау үшін пайдалану;

	Анықтығын тексеру тестілерінің мәні, аралас корреляция коэффициенттерін, күтілетін мәннің орташа квадраттық қатесін және коэффициенттің орташа квадраттық қатесін есептеу. Оларды экономикалық тұрғыдан пайымдау

	3.2.8 Көпөлшемді регрессиялық талдау

	3.2.9 Уақыттық қатарларды регрессиялық талдау

	3.3 Операцияларды математикалық зерттеу

	3.3.1 Сызықтық бағдарламалау модельдері және оларды басқарушылық есепте қолдану

	3.3.2 Басқарушылық есепке алудағы шектеулер жүйесі, шектеулердің мысалдары 

	3.3.3 Нысаналы функция, басқарушылық есепке алудағы нысаналы функциялардың мысалдары 

	3.3.4 Сызықтық бағдарламалаудың аса қарапайым үлгілеріне графикалық түсініктеме беру және графикалық шешімі 

	3.3.5 Шектеулер теориясы мен (ТOC) сызықтық бағдарламалау үлгілерінің өзара байланысы

	3.4 Ойын теориясы

	3.4.1 Ойын теориясының негізгі ұғымдары

	3.4.2 Нөлдік сомаға ие тұлғалардың ойындары

	3.4.3 Нөлдік емес сомаға ие тұлғалардың ойындары, кооперативтік ойындар ұғымы

	3.4.4 Белгісіздік шартындағы оңтайлы стратегия 

	3.4.5 Ойын теориялары мен нарықтық баға құрылымының өзара байланысы 

